Cuviosul Paisie Aghioratul - Hrănitorul pustnicilor 


Sfântul ierarh Nicolae, arhiepiscopul din Mira Lichiei (6 decembrie, 9 mai şi pe 29 
iulie): 


https://www.academia.edu/43074421/Sf% C3% A?2ntul_ierarh_Nicolae_arhiepiscopul_ din 
Mira_Lichiei_6_decembrie_9_mai_%C5%9Fi_pe_29_iulie 


https://archive.org/details/sfantul-ierarh-nicolae 

Materiale despre Sfântul ierarh Nicolae, arhiepiscopul din Mira Lichiei: 


https://independent.academia.edu/emystea/Sf-ier-Nicolae-din-Mira-Lichiei 


https://archive.org/details/Gsteaemy?query=Sf% C3% A 2ntul+ierarh+Nicolae 


https://www.slideshare.net/steaemy 1/search_my_uploads?type=&new=&q=Sf% C3% A2nt 
ul+ierarh+Nicolae 


Mult mă mustră conştiinţa pentru că nu mi-am făcut însemnări amănunțite despre 
virtuoşii părinţi, care au trăit acum, în ultimii ani şi despre care mi-au povestit 
evlavioşii bătrâni pe vremea când eram monah începător; dar şi pentru marea mea 
nepăsare de a nu păstra nici măcar în memorie experienţele dumnezeieşti pe care 
le-au trăit acei bătrânei sfinţi şi pe care mi le-au povestit cu multă simplitate, ca să 
mă ajute duhovniceşte. 


Părinţii acelei vremi aveau multă credinţă şi simplitate şi cei mai mulţi aveau pu- 
țină învăţătură de carte. Dar fiindcă aveau smerenie şi râvnă pentru nevoinţă, 
primeau mereu iluminarea dumnezeiască. 


Pe când în vremea noastră, când s-au înmulțit cunoştinţele, din păcate raţiunea a 
zdruncinat din temelii credinţa oamenilor şi a umplut sufletele de semne de între- 
bare şi de îndoieli. Aşadar, firesc este să ne lipsim şi de minuni, deoarece minunea 
se trăieşte şi nu se explică prin rațiune. 


Duhul acesta foarte lumesc ce îl stăpâneşte pe omul contemporan, care şi-a întors 
toată străduinţa spre a trăi mai bine, cu mai mult confort şi mai putină osteneală, 
din păcate a influenţat şi pe cei mai mulți oameni duhovniceşti, care vor să se 
sfinţească cu mai puţină osteneală, lucru ce nu este cu putință, pentru că “sfinţii au 
dat sânge şi au luat Duh”. 


Deşi ne bucurăm astăzi pentru această întoarcere mare spre Sfinţii părinți şi mo- 
nahism şi admirăm pe tinerii vrednici ce se afierosesc cu totul acestora, în acelaşi 
timp însă ne şi doare, deoarece ne temem că acest material bun nu va găsi aluatul 
duhovnicesc potrivit, şi astfel această plămadă duhovnicească nu va creşte, ci va 
ajunge ca pâinea necrescută. 


Chiar până acum douăzeci de ani se putea afla încă simplitatea ce cuprindea toată 
Grădina Maicii Domnului. lar acea mireasmă a simplităţii părinților îi aduna pe 
oamenii evlavioşi, ce se asemănau albinelor, şi îi hrănea. Aceştia la rândul lor 
duceau şi altora din această binecuvântare duhovnicească, spre a se folosi şi aceia. 
Pe oriunde ai fi trecut auzeai povestindu-se într-un mod foarte simplu, minuni şi 
fapte cereşti, pentru că părinţii le considerau foarte fireşti. 


Trăind aşadar în această atmosferă duhovnicească a harului, niciodată nu ţi-ar fi 
trecut prin minte gândul îndoielii pentru cele ce le-ai fi auzit, pentru că şi tu însuţi 
vedeai ceva din acestea. Dar nici nu te-ai fi gândit să însemnezi, sau să păstrezi în 
amintire pentru urmaşi acele fapte dumnezeieşti, deoarece credeai că acea atmo- 
sferă de pateric va continua. 


De unde să ştii că după câţiva ani cei mai mulţi oameni se vor desfigura din pricina 
multei culturi - deoarece învaţă în duhul ateismului şi nu în Duhul lui Dumnezeu, 
ca să sfinţească şi cultura cea din afară - şi necredinţa va ajunge până acolo încât 
minunile vor fi considerate basme ale vremii de demult? 


Fireşte, când medicul este ateu, oricâte consultaţii ar face unui sfânt cu mijloace 
ştiinţifice (raze etc.), nu va putea distinge harul lui Dumnezeu. Pe când, dacă el 
însuşi va avea sfinţenie, va vedea cum iradiază harul dumnezeiesc. 


Ca să dau o imagine mai vie a harului şi ca cititorii să înţeleagă mai bine duhul pă- 
rinţilor ce stăpânea acum câţiva ani, am considerat că e bine să aduc, ca pilde, câte- 
va întâmplări ale bătrânilor simpli ai acelei vremi. 


La Schitul Ivirului, bătrânul Nicolae din obştea Marchianilor mi-a povestit 
despre un părinte, care avea şi el simplitate copilărească. 


Odată, când secase fântâna lor, acesta a legat icoana Sfântului Nicolae cu o 
funie si a coborât-o în fântână, spunând: 

- Sfinte Nicolae, să urci împreună cu apa, dacă vrei să-ţi aprind candela, căci 
poți face aceasta. Vezi, vin atâţia oameni, şi nu avem puţină apă rece să le dăm. 


Și, o, minune!, apa urca încet-încet, iar icoana sfântului plutea deasupra. Când 
aceasta a ajuns sus, a luat-o în mâini, a sărutat-o cu evlavie şi a dus-o în bise- 


rică. 


(Aceasta s-a petrecut cu vreo cincizeci de ani în urmă). 


Aceşti “ostaşi de elită ai Bisericii noastre” şi-au biruit patimile, au nimicit pe vrăj- 
maşul diavol şi au fost încununaţi de Hristos cu cunună nestricăcioasă. 


Pe mulți dintre aceştia i-am cunoscut de aproape, dar, din păcate, nu i-am imitat şi 
acum mă aflu foarte departe de ei. Doresc însă din toată inima ca şi cei ce vor citi 
isprăvile lor dumnezeieşti să-i urmeze şi-i rog să mă pomenească şi pe mine, 
sărmanul Paisie, în rugăciunile lor. Amin. 


